Пенсиехэр — Адыгэ макъ\nРедактор 14.01.2021 14.01.2021 КЪЭБАРЫКlЭХЭР\nПроценти 6,3-кIэ къаIэтыгъэх\nIофшIапIэм Iумытыжь пенсионерэу страхованиемкIэ пенсие къызэ­ра­тыхэрэм проценти 6,3-рэ къафы­хэхъуагъэу илъэсэу къихьагъэм ищы­лэ мазэ и 1-м къыщыублагъэу къаратынэу рагъэжьагъ.\n2021-рэ илъэсым унэе пенсионнэ коэффициентэу нэбгырэ пэпчъ иIэм ыуасэ сомэ 98-рэ чапыч 86-рэ хъущт, страхованиемкIэ пенсием тегъэхъуагъэу ахъщэ тын гъэнэфагъэу къатыщтыр (фиксированная выплата к страховой пенсии) сомэ 6044-рэ чапыч 48-м нэсыщт.\nИндексациер зынэсыгъэхэр IофшIапIэм Iумытыжь пенсионерэу страхованиемкIэ пенсие зыфагъэнэфагъэхэр ары. Адыгеим исэу зипенсие къыхэхъуагъэр нэбгырэ мин 93-рэ фэдиз мэхъу. Нэбгырэ пэпчъ къыфыхэхъуагъэр зэфэшъхьаф.\nПенсионерэу IофшIэпIэ чIыпIэм къыIукIыжьырэм ащ IотыфэкIэ индексацие зэрашIыгъэри къыдалъытэзэ страхованиемкIэ пенсиер къыфыкIалъытыкIы­жьыщт.\nЦIыфым IофшIэгъэ илъэсэу иIэр зыщыгъэнэфэгъэ тхылъэу электроннэ шIыкIэм тетэу гъэпсыгъэм (электронная трудовая книжка)\nIоф­шIапIэм зыщаштагъэри, иIэнатIи, нэ­мыкI чIыпIэ зыщыкIуагъэри, къызщыIукIыжьыгъэри, а зэхъокIыны­гъэхэм лъапсэ афэхъугъэри итха­гъэх.\nНахьыпэкIэ щыIэгъэ тхылъым щыгъэнэфэгъагъэр зэкIэ мыщи ит.\nIофшIэгъэ илъэсхэм афэгъэхьыгъэ къэбарыр зищыкIагъэм УФ-м ПенсиехэмкIэ ифонд иинтернет нэкIубгъо щигъэпсыгъэ «унэе кабинетым» щызэри­гъэшIэн ылъэкIыщт. Ащ пае «Заказать справку о трудовой деятельности» зыфиIорэм ихьан фае. Къэралыгъо фэIо-фашIэхэм япортал ыгъэфедэми\nКъэбарыр зэрыт тхылъым (выписка) ПенсиехэмкIэ фондым иэлектроннэ IэпэкIадзэ иIэщт. Ар компьютерэу е телефонэу интернет нэкIубгъор къызщызэ­Iуихыгъэм къытенэнэу ышIын ылъэкIыщт, электроннэ почтэмкIэ ыгъахьынэу е къыдихыпэнэу амали иI.\nЦIыфым иIофшIэгъэ илъэсхэр зыщыгъэнэфэгъэ тхылъэу электроннэ шIыкIэм тетэу гъэпсыгъэм 2020-рэ илъэсым къыщегъэжьагъэу зэхъокIыныгъэу фэ­хъугъэхэр ары итхэгъэщтыр. НахьыпэкIэ хъугъэр «трудовой книжкэжъэу» иIагъэм къыдэнэжьыщт. Арышъ, электроннэ шIыкIэм техьажьыгъэхэм адрэ тхылъыр радзыжьы хъущтэп.\nУФ-м ПенсиехэмкIэ ифонд и Къутамэу АР-м щыIэм ипресс-къулыкъу\nПредыдущая Работа журналистов Адыгеи отмечена наградами органов власти республики\nСледущая АР-м хэгъэгу кIоцI IофхэмкIэ и Министерствэ къеты